Zapisnik s 4. sjednice Općinskog vijeća Općine Kloštar Podravski,

održane 28. rujna 2021. godine u društvenom domu Općine Kloštar

Podravski, Kralja Tomislava 2

 Sjednica je sazvana sazivom KLASA: 021-05/21-01/09, URBROJ: 2137/16-21-01 od 21. rujna 2021. godine.

 Sjednicu je otvorila predsjednica u 18.00 sati i pozdravila prisutne.

 Sjednici su bili prisutni:

a) Članovi Općinskog vijeća:

1. Marija Šimunko
2. Marijan Belec
3. Antonija Haleuš
4. Marijana Lovrenčec
5. Mirko Šandrovčan
6. Ana Jelušić
7. Branko Golubić
8. Mirko Debeljak
9. Lidija Gatalica
10. Ivan Šipek
11. Ivana Pavunić

b) Ostali:

1. Siniša Pavlović – načelnik općine,

2. Nataša Martinčević, Pročelnica JUO Općine Kloštar Podravski,

3. Dubravka Domović - referentica za administrativne poslove,

 zapisničarka.

Nakon prozivke, predsjednica Općinskog vijeća konstatira da je sjednici prisutno 11 članova Općinskog vijeća Općine Kloštar Podravski te sukladno tome ono može donositi pravovaljane odluke.

Sjednici nisu bili prisutni: Dražen Vučak i Marinko Matančić.

Predsjednica je predložila i sljedeći

 DNEVNI RED:

1.Usvajanje Zapisnika s treće sjednice Općinskog vijeća Općine Kloštar Podravski.

2.Donošenje Zaključka o prihvaćanju izvješća o radu općinskog načelnika Općine Kloštar Podravski za razdoblje od 01. siječnja- 30. lipnja 2021.

3.Donošenje Polugodišnjeg izvještaja o izvršenju Proračuna Općine Kloštar Podravski za prvo polugodište 2021. godine.

4.Donošenje Odluke o imenovanju dva člana nadzornog odbora trgovačkog društva KOMUNALNO KP d.o.o.

5.Donošenje Odluke o davanju suglasnosti Općini Kloštar Podravski za provedbu ulaganja na području Općine Kloštar Podravski za investiciju „Gospodarska građevina – poslovne namjene Tržnica Kloštar (sa integriranom sunčanom elektranom)“.

6. Donošenje Odluke o davanju suglasnosti za provedbu ulaganja za projekt „Rekonstrukcija nogometnog igrališta i izgradnja pratećih sadržaja s natkrivenim tribinama“.

7. Donošenje Odluke o kreditiranju odobrenih projekata Općine Kloštar Podravski.

8.Donošenje Odluke o usvajanju izvješća o provedbi plana upravljanja imovinom u vlasništvu Općine Kloštar Podravski za 2020. godinu.

9. Donošenje Odluke o sponzorstvu povodom otvorenog prvenstva Hrvatske u motocrossu.

10. Različito.

 AKTUALNI SAT.

Predloženi dnevni red je nakon glasovanja jednoglasno prihvaćen.

**Točka 1.**

**Usvajanje Zapisnika s prethodne 3. sjednice**

**Općinskog vijeća Općine Kloštar Podravski**

Predsjednica je dala na glasovanje usvajanje zapisnika s prethodne 3. sjednice Općinskog vijeća Općine Kloštar Podravski.

**Jednoglasno, s 11 glasova „ZA” usvojen je zapisnik s 3. sjednice Općinskog vijeća Općine Kloštar Podravski.**

**Točka 2.**

**Donošenje Zaključka o prihvaćanju izvješća o radu općinskog načelnika Općine Kloštar Podravski za razdoblje od 01. siječnja- 30. lipnja 2021.**

Siniša Pavlović: Izvješće o radu općinskog načelnika za razdoblje od 01. siječanj- 30. lipnja 2021. godine ste dobili svi u materijalima.

**S 11 glasova „ZA“ donosi se Zaključak o prihvaćanju izvješća o radu općinskog načelnika Općine Kloštar Podravski za razdoblje od 01. siječnja- 30. lipnja 2021.**

**Točka 3.**

**Donošenje Polugodišnjeg izvještaja o izvršenju Proračuna Općine Kloštar Podravski za prvo polugodište 2021. godine.**

Nataša Martinčević: Polugodišnji izvještaj o izvršenje Proračuna Općine Kloštar Podravski za prvo polugodište 2021. godine Vam je dostavljeno u materijalima do 15. rujna.

Ukoliko imate bilo kakva pitanja u vezi Polugodišnjeg izvještaja, isto će Vam se pojasniti.

Nije bilo postavljeno niti jedno pitanje.

**Jednoglasno, s 11 glasova „ZA“ donosi se Polugodišnji izvještaj o izvršenje Proračuna Općine Kloštar Podravski za prvo polugodište 2021. godine.**

**4. Točka**

**Donošenje Odluke o imenovanju dva člana nadzornog odbora trgovačkog društva KOMUNALNO KP d.o.o.**

Nataša Martinčević: članovim nadzornog odbora KOMUNLNO KP d.o.o. istekao je mandat na koji su imenovani te je isti potrebno predložiti Skupštini KOMUNALNO KP d.o.o. kako bi se imenovali članovi nadzornog odbora na prvoj slijedećoj Skupštini.

Predlažu se Ivana Čupen iz Kloštra Podravskog i Ivan Patačko iz Kalinovca.

 **Jednoglasno, s 11 glasova „ZA“ donosi se Odluka o imenovanju dva člana nadzornog odbora trgovačkog društva KOMUNALNO KP d.o.o.**

**5. Točka**

**Donošenje Odluke o davanju suglasnosti Općini Kloštar Podravski za provedbu ulaganja na području Općine Kloštar Podravski za investiciju „Gospodarska građevina – poslovne namjene Tržnica Kloštar (sa integriranom sunčanom elektranom)“**

Siniša Pavlović: dugi niz godina radimo na projektu tržnica, kupili smo dva objekta, ishodili su se posebni uvjeti i predan je zahtjev za izdavanje građevinske dozvole.

Investicija ovakve vrste je za dobrobit svih naših mještana.

Opis projekta dostavljen Vam je u materijalima.

**Bez rasprave, s 11 glasova „ZA“** **donosi se Odluka o davanju suglasnosti Općini Kloštar Podravski za provedbu ulaganja na području općine Kloštar Podravski za investiciju „Gospodarska građevina – poslovne namjene Tržnica Kloštar (sa integriranom sunčanom elektranom)“.**

**6. Točka**

**Donošenje Odluke o davanju suglasnosti za provedbu ulaganja za projekt „Rekonstrukcija nogometnog igrališta i izgradnja pratećih sadržaja s natkrivenim tribinama“**

Siniša Pavlović: u financijskoj omotnici 2021-2027. predviđena su sredstva za navedeni projekt, unutar Mjere 7. „Temeljne usluge i obnova sela u ruralnim područjima“.

Koristim priliku da pohvalim rad svih klubova te bi ovim projektom pružili adekvatne uvijete za održavanje natjecanja na našim terenima.

 **Bez rasprave, s 11 glasova „ZA“ donosi se Odluka o davanju suglasnosti za provedbu ulaganja za projekt „Rekonstrukcija nogometnog igrališta i izgradnja pratećih sadržaja s natkrivenim tribinama“**

**7. Točka**

**Donošenje Odluke o kreditiranju odobrenih projekata Općine Kloštar Podravski**

Siniša Pavlović: u fazi je nekoliko projekata poput fitness parka s parkiralištem, sportsko igralište u naselju Prugovac, izgradnja parkirališta u naselju Kloštar Podravski, izgradnja kružnog toka u naselju Kozarevac, izgradnja tržnog centra, rekonstrukcija nogometnog igrališta i izgradnja pratećih sadržaja s natkrivenim tribinama, izgradnja toplica na području Općine Kloštar Podravski te izgradnja vatrogasnog sportskog doma u naselju Prugovac, Općina neće imati dostatna sredstva te su za ista potrebna zaduženja kod banke iz razloga što je veći dio sredstava usmjerila na podmirenje troškova projekata, a nisu nam još doznačena sredstva iz resornih ministarstava.

Općina bi se trebala zadužiti do milijun kuna kod banke kako bi mogla izdržati teret projekata.

**Jednoglasno, s 11 glasova „ZA“ donosi se Odluka o kreditiranju odobrenih projekata Općine Kloštar Podravski.**

**8. Točka**

**Donošenje Odluke o usvajanju izvješća o provedbi plana upravljanja imovinom u vlasništvu Općine Kloštar Podravski za 2020. godinu**

Nataša Martinčević: Izvješće o provedbi Plana upravljanja konceptualno prati strukturu poglavlja godišnjeg Plana upravljanja imovinom u vlasništvu Općine Kloštar Podravski, utvrđenih Uredbom o propisanom sadržaju Plana upravljanja imovinom u vlasništvu Republike Hrvatske (»Narodne novine«, broj 24/14).

Izvješće o provedbi Plana upravljanja imovinom u vlasništvu Općine Kloštar Podravski za 2020. godinu donosi Općinsko vijeće Općine Kloštar Podravski za prethodnu godinu, a najkasnije do 30. rujna.

**Jednoglasno, s 11 glasova „ZA“ donosi se Odluka o usvajanju izvješća o provedbi plana upravljanja imovinom u vlasništvu Općine Kloštar Podravski za 2020. godinu.**

**9. Točka**

**Donošenje Odluke o sponzorstvu povodom otvorenog prvenstva Hrvatske u motocrossu**

Siniša Pavlović: pristigla nam je jedna zamolba za sponzorstvo povodom otvorenog prvenstva Hrvatske u motocrossu , smatram da je ta manifestacija od velikog značaja za sve nas jer se na taj način promovira naša Općina na nivou cijele lijepe naše.

Moto klub Karas team se nije prijavio na javni poziv za udruge tako da njim tijekom 2021. godine nisu dodijeljena sredstva.

Predlažem da njim se dodijeli iznos od 30.000,00 kn jer su troškovi zaista preveliki i na taj način bi njim pomogli u jednom djelu pokrivanja troškova.

**Jednoglasno, s 11 glasova „ZA“ donosi se Odluka o sponzorstvu povodom otvorenog prvenstva Hrvatske u motocrossu u iznosu od 30.000,00 kn.**

**10. Točka**

 **Različito**

Siniša Pavlović: zaprimili smo nekoliko zahtjeva za kupnju nekretnina a to su:kčbr.1557/1, 1557/3, upisane u zemljišno knjižni uložak broj 83 k.o. Prugovac.

**Jednoglasno, s 11 glasova „ZA“ donosi se Odluka o prodaju nekretnina kčbr.1557/1, 1557/3, upisane u zemljišno knjižni uložak broj 83 k.o. Prugovac.**

Tvrtka Herbast d.o.o. podnijela je zahtjev za pravo služnosti. Pravo služnosti osniva se u svrhu postavljanja i održavanja niskonaponskog kabelskog priključka gospodarske građevine u Budančevici, Kolodvorska bb na čestici 620/7, k.o. Budančevica.

**Jednoglasno, s 11 glasova „ZA“ dozvoljava se osnivanje prava služnosti na kč.br.620/7, k.o. Budančevica.**

AKTUALNI SAT

Nataša Martinčević: Molim da mi svi članovi Općinskog vijeća dostave kartice računa i

potpišu izjave. Izjave se odnose na uplate dijela naknade za sjednice u korist političke stranke kojoj pripadate.

Mirko Debeljak: na cesti između mene i Gajeve ulice voze se quadrom i na pojedinim dijelovima mosta nisu zakrpane rupe.

Siniša Pavlović: cesta uz kanal je u vlasništvu Hrvatskih voda, te ćemo navedenu problematiku riješiti kroz nekoliko dana.

Također napominjem da je i most u vlasništvu Hrvatskih voda te ćemo uputiti dopis kako bi se sanirale rupe.

Branko Golubić: smetlište na Zgurevinama i groblju je prepuno otpada, u nekoliko navrata sam o tome obavijestio i komunalnu redarku.

Siniša Pavlović: u pravu ste potpuno i slažem se s Vama, također znate da imamo reciklažno dvorište kojim se možemo pohvaliti.

Svi oni koji će nepropisno odlagati otpada biti će kažnjeni za učinjeno ali dok se otvori reciklažno dvorište.

Branko Golubić:hoće li se putevi ovo rampe zatvarati?

Siniša Pavlović: projektom rekonstrukcije željezničke pruge Varaždin-Dalj biti će vrlo brzo riješeni prijelazi. Nitko neće zatvarati prijelaze, postoje određeni Pravilnici prema kojima se postupa.

Ana Jelušić: postoji li mogućnost da se u Mirogojskoj ulici postave ležeći policajci ili usporivači prometa?

Siniša Pavlović: Postoji šansa i postupite ćemo po Vašem prijedlogu.

Sjednica završena u 19.09 sati.

Zapisničarka: Predsjednica:

Dubravka Domović Marija Šimunko